තුන්වැනි දවසේ මුතූර් නගරයේ මිනිස්සු කලබල වෙලා. ත්‍රස්තවාදීන් කතාවක් යවලා තිබුණා ඒ ප්‍රදේශය යටත් කරගන්නවා කියලා. එදා දවල් වෙනකොට මිනිස්සු පිටිපස්සට යන්න ගත්තා. එදා උදේ දහයට විතර රෝහලේ හිටපු අමාරු ලෙඩ්ඩු වෙන තැනකට මාරු කරන්න ගෙනියද්දී ඒකට ගැහුවා. ඒ ලෙඩ්ඩු මැරුණා. ඒ සේරම දෙමළ අය. ත්‍රස්තවාදීන් මැරුවේ තමන්ගේම මිනිස්සු. හතරවෙනි දවස වෙනකොට අපේ ප්‍රධාන අණදෙන නිලධාරි ආවත් යුද හමුදාපති කිව්වා මටම වැඩේ කරගෙන යන්න කියලා. මොකද ඒ වෙනකොට සියල්ල දැනගෙන හිටියේ මම නිසා. අපි දවස් හයක් සටන ඇදගෙන ගියා. සෙල්වනගර්වලින් පණිවුඩයක් ආවා ඩෝසරයක වගේ සද්දයක් එනවා කියලා. පස්සේ ඒක එක සීමාවකදී නැවතිලා. පස්සේ දැන ගත්තා ඇවිත් තියෙන්නේ කන්ටේනරයක් වගේ ලොකු ලොරියක්. ඒක ඇවිත් තියෙන්නේ ත්‍රස්තවාදීන් එයාලගෙ මියගිය අයගේ සිරුරු අරන් යන්න.
අපි සටන දවස් කීයක් ඇදගෙන ගියේද?
දවස් හයක්